**Техническа спецификация**

**ОБОСОБЕНА ПОЗИЦИЯ № 2**

**„Абонаментна поддръжка на многофункционална цветна машина марка/модел „XEROX Iridesse production press“**

I. Предмет на поръчката:

Възложителят възлага, а изпълнителят се задължава да извършва абонаментна поддръжка на многофункционална цветна машина ,,XEROX Iridesse production press“,

инсталирана в сградата на БНБ в гр. София, пл. „Княз Александър I“ № 1.

Абонаментна поддръжка на многофункционална цветна машина марка/модел ,,XEROX Iridesse production press“ включва отстраняване на повреди, доставка на всички необходими резервни части и доставка на всички необходими консумативи.

Избраният за изпълнител участник се задължава да отстранява повреди в официалното работно време на възложителя– от 8.00 до 17.00 ч., от понеделник до петък.

**Ориентировъчни количества копия на многофункционална машина марка/модел**

**,,XEROX Iridesse production press“**

|  |  |
| --- | --- |
| **,,XEROX Iridesse production press“** | **Ориентировъчни количества за 1 (една) година** |
| Цветни копия – А3 | 80 000 броя |
| Цветни копия – А4 | 40 000 броя |
| Черно - бели копия – А3 | 10 000 броя |
| Черно - бели копия – А4 | 10 000 броя |

II. Изисквания, на които следва да отговаря техническото предложение на участника и условия за изпълнение на доставките и изисквания за изпълнение на абонаментната поддръжка.

1. Избраният за изпълнител участник се задължава да осигури за своя сметка доставка на фабрично нови, нерециклирани и оригинални резервни части и консумативи или еквивалентни. В случай, че участникът предлага еквивалентни на оригиналните резервни части и/или консумативи за многофункционална машина марка/модел ,,XEROX Iridesse production press“, съгласно настоящата спецификация, той трябва да представи писмено доказателство от производителя на машините "XEROX" (или от официален представител на производителя), удостоверяващо че производителя признава съответния консуматив и/или резервна част като еквивалентен.

Участникът доказва еквивалентност съгласно изискванията на чл. 50 от ЗОП.

2. При възникнала повреда на копирнaтa машинa, избраният за изпълнител участник се задължава да извършва посещения на място в срок до 2 (два) часа, считано от получаване на заявка на възложителя за това.

3. Избраният за изпълнител участник се задължава да отстранява възникнали повреди на копирната машина в срок до 2 (два) работни дни, считано от получаване на заявката от страна на възложителя. Избраният за изпълнител участник се задължава да доставя всички необходими за ремонта резервни части и консумативи в рамките на този срок. Отстраняването на повредата се документира с подписване от упълномощени представители на двете страни на сервизен доклад за извършено сервизно посещение.

4. Избраният за изпълнител участник се задължава да осигури за своя сметка резервни части и консумативи, както следва:

4.1. за заявки, приети до 12.00 часа – доставката е до 17.00 часа на същия ден;

4.2. за заявки, приети след 12.00 часа – доставката е до 12.00 часа на следващия работен ден.

5. Към техническото предложение за изпълнение на поръчката по обособената позиция участникът трябва да представи оторизационно писмо от производителя/официалния представител на производителя на машинaтa, от което да е видно, че участникът е упълномощен да извършва сервизна дейност на територията на Република България. В случай, че участникът е упълномощен от официалния представител на производителя, в офертата към оторизационното писмо на официалния представител се прилага и оторизационно писмо издадено от производителя, с което се упълномощава официалния представител с права да упълномощава трети лица.